Қасқыр ұлыған түнде (әңгіме)

Сәбит Досановтың «Қасқыр ұлыған түн» атты романымен шатастырмау керек
«Қасқыр ұлыған түнде» — Оралхан Бөкей жазған әңгіме. Жазушы бұл шығармасында осы заманғы ғылым мен техника табыстары, жетістіктері емес, сол жетістіктердің көлеңкесінде қалған жадау тіршілік кешкен қазақ ауылдары, ондағы адамдар тағдырын көрсетеді. Шағын әңгіменің кейіпкері Арайдың өз ауылының мүшкіл халін айта келіп: «... Бірақ сіздер мұндай ауылды менсінбей, тура, түзу де, жайлы тегіс жолмен үлгілі селоға тартасыздар, тек сондай тамашаны ғана көріп жазасыздар», - деуі сол кезде ешкім айта алмайтын әлеуметтік шындық екені даусыз.

Автор шығармасында реалистікте, романтикалықта, сипат көптеп кездеседі. Жазушы өзінің көптеген туындыларында өмір шындығын, обьективті жақтарын  саралай отырып, өзі қалаған рухани-адамгершілік идеалды шығармаларына арқау етеді. Жазушы шығармаларының қосжелілігінде дау жоқ. Оның шығармаларында романтикалық бейнелеу мен реалистік бейнелеу бір-бірене қарама-қарсы қойылмағаны оның басты ерекшелігі болып табылады.

 Қысқаша мазмұны 
Арнайы тапсырмамен қызметтік сапарға аттанған жас  журналист жігіт (автор) жолда Арай есімді қызбен танысады. Екеуінің ортақ әңгімелері туындап, жақсы таныс болып алады. Қыз жолдан, қараңғы түнде иесіз даладан  түсетіндіктен жігіт шығарып салайын деп қолқалайды.  Дегенмен қыз қарсы болады.  Екеуі межелі сәт туғанда қоштасып өз жолдарымен кетеді. Әйтсе де, келесі күні жылы шырайлы арумен  жолығуды ойлап, жігіт қыз ауылына келеді. Сол түні қыздың қаза тапқанын және қасқыр талап кеткендігін естиді. Жігіт үшін әлемде адалдықтың нышаның бір-ақ сәтте қасқыр секілді жауыздар тырмалап тастайтындай көрінеді. Жігіт алғаш рет мақаласыз қалаға оралады.

 Шығарма кейіпкерлері 
 Лирикалық қаһарман - «МЕН»-жұмысбасты, әңгімеге көп жоқ, бастаса тоқтауы қиын жас журналист. 
 Арай - «тойған қозыдай томпиған» , «Ақ құба өңді», «Әдемі» , «Үнемі жуас халде, ауыр ойдың үстінде», әсте адам жатырқамайтын, адалдықтың нышаны болған ару.
 Жігіт - Арайдың сыныптасы. Авторға Арай өлімін естірткен адам.

 Дереккөздер 

 Сыртқы сілтемелер 
 Оралхан Бөкей. Қасқыр ұлыған түнде 
 Қасқыр ұлыған түнде 

Санат:Оралхан Бөкей шығармалары